kardosdrur/scandi-wiki huggingface dataset:
Sakstrup

Sakstrup, Sakstorp (dansk) eller Saxtorf (tysk) er et gods beliggende øst for Risby og Bastrup på halvøen Svansø i det sydøstlige Sydslesvig. Administrativt hører godset under Risby Kommune i Rendsborg-Egernførde kreds i den nordtyske delstat Slesvig-Holsten. I kirkelig henseende hører godset under Risby Sogn. Sognet lå i den danske tid indtil 1864 i Risby Herred (senere Svans godsdistrikt, Egernførde Herred).

Allerede i den sene middelalder var Sakstrup et betydeligt adelsgods. I 1509 blev godsområdet udvidet med strøgods i Risbyherred. I 1600-tallet havde godset en fælles ejer med de omgivende godser Eskildsmark, Ornum og delvis Stubbe. Næsten alle besiddelser lå i Risby Sogn (navnlig i Bastrup, Kasmark, Lose, Norby, Mismark, Patermis og Risby selv). Dertil kom Guggelsby i Siseby Sogn under fælles ejenskab med Stubbe. Som led i oprettelsen af de store godser blev mange landsbyer og gårde på Svansø nedlagt og indbyggerne flyttet til godserne.

Ejerskabet over godset skiftede flere gange. Der kan bl.a. nævnes adelsfamilierne Ahlefeldt, Rantzau og Blome. I årene 1691 til 1748 var gården i Brocksdorff-familiens eje. Sakstrup voksede efterhånden til halvøens største gods og udgjorde en selvstændig jurisdiktion i Svans Godsdistrikt (det tidligere Risby Herred), indtil patrimonialjurisdiktionen blev afksaffet i 1853. Samme år kom godset med omegnen under det nyoprettede Egernførde Herred som fælles underretsdistrikt. Allerede 1799 blev bøndernes livegenskab ophævet.

Stednavnet er første gang dokumenteret 1499. Stednavnet er afledt af personnavnet Sakse, som går etymologisk tilbage til saks (i betydning kniv og sværd, sml oldnordisk sax). Det er etymologisk samme stednavn som Savstrup i Angel. Måske har ogsâ nordtyske / saksiske nybyggere givet anledning til navnet.

Den nuværende hovedbygning er opført 1852 af røde mursten og i nygotisk stil, efter at den barokke forgængerbygning brændte ned i 1847. Den nye trefløjede hovedbygning i to etager er omkranset af voldgrave og park. Sidefløjenes gavle fik karakteristiske kamtakker. Bygningen er fredet.

Noter 

Svans adelige godsdistrikt
Herregårde i Slesvig-Holsten
Carlos Veerhoff

Carlos Enrique  Veerhoff (født 3. juni 1926 i Buenos Aires, Argentina - død 18. februar 2011 i Murnau am Staffelsee, Tyskland) var en argentinsk/tysk komponist, lærer, dirigent og pianist.

Veerhoff studerede komposition på Musikhøjskolen i Berlin, og klaver, direktion og komposition i Köln hos bl.a. Walter Braunfels. Han har skrevet 6 symfonier, orkesterværker, kammermusik, koncertmusik, scenemusik, og vokalmusik.
Veerhoff underviste i komposition på Tucumán Unversitetet i Argentina, og levede som dirigent og var freelance komponist.
Han levede i slutningen af sit liv i Muarnau am Staffelsee, i Tyskland hvor han døde 2011.

Udvalgte værker 

 Symfoni nr. 1 "Panta Rhei" (1953-4) - for orkester
 Symfoni nr. 2 (1956) - for orkester Symfoni nr. 3 "Spiraler"'' (1966, rev. 1969) - for orkester
 Symfoni nr. 4 (1972-1973) - for orkester
 Symfoni nr. 5 (1977) - for strygere
 Symfoni nr. 6 (1997) - for 3 solister, fortæller, kor og orkester

Eksterne henvisninger 
 om Carlos Veerhoff på www.musicweb-international.com 

Komponister fra Argentina
Komponister fra Tyskland
Dirigenter
Pianister fra Argentina
Lærere
Pianister fra Tyskland
Siff Andersson

Siff Andersson (Siff Line Ravn Andersson) (født 1993 i  Rødovre,  er en dansk skuespiller, der har medvirket i en række kortfilm.

Referencer

Eksterne henvisninger 
 

Skuespillere fra Danmark
Pokémon: The Johto Journeys-afsnit

Pokémon: The Johto Journeys er den tredje sæson af Pokémon og den første del af Pokémon Serien: Gold and Silver, en japansk anime-TV-serie, kendt i Japan under navnet . Den blev oprindeligt sendt i Japan på TV Tokyo fra den 24. oktober 1999 til den 27. juli 2000. En dansk versionering af sæsonen findes ikke, da denne sæson aldrig blev licenseret og sendt i Danmark.

Denne sæson omhandler den tiårige Pokémontræner Ash Ketchum (spillet af Rika Matsumoto på japansk) og hans elektriske partner-Pokémon Pikachus (spillet af Ikue Ōtani) eventyr, som de samler Styrkecenter-emblemer i den fiktive Johto-region, så de kan deltage i Pokémonligaens Sølvstævne.

Afsnittene er instrueret af Masamitsu Hidaka og produceret af animationsstudiet OLM.

Den japanske intro, fremført af Rika Matsumoto, hedder "OK!". Den engelske intro, fremført af PJ Lequerica, hedder "Pokémon Johto".

Afsnit

Stemmer

Hjemmeudgivelser 
I Japan er sæsonen blevet fuldt udgivet til udlejning, men købeudgivelser er begrænset til visse afsnit. Sæsonen har fået en komplet hjemmeudgivelse på engelsk i USA og Australien.

I Danmark har denne sæson ikke set nogen form for hjemmeudgivelse.

Eksterne henvisninger 
 Officielle, amerikanske Pokémon-hjemmeside 
 Pokémon-TV-seriens hjemmeside hos TV Tokyo 
 Pokémon-TV-serien på den officielle, japanske Pokémon-hjemmeside 

Afsnit
Afsnit af animeserier
Claus Flensborg

Claus Flensborg (født 2. oktober 1976 i Randers) er en tidligere dansk håndboldspiller, der for det meste blev brugt som højre back.

Den 1,94 m høje venstrehåndede startede sin karriere hos Randers HK. Derfra flyttede han til den schweiziske Nationalliga A i Zürich. I foråret 1997 underskrev Bjerringbro-Silkeborg kontrakt med ham. Efter to sæsoner sluttede han sig til KIF Kolding, hvor han vandt det danske mesterskab i 2001, 2002, 2003 og 2005 samt pokalcuppen i 2002 og 2005. Internationalt vandt han UEFA Pokalvindernes Turnering Cup 1999/2000. EHF Champions League kvartfinalen i sæsonen 2001/02 og 2002/03 nåede Claus Flensborg til med KIF Kolding.

I 2005 skiftede han til GOG Svendborg TGI, som vandt cuppen i 2006 og mesterskabet i 2007. Med GOG kom han i EHF Cup 2005/06 i kvartfinalen og i EHF Champions League 2006/07 i 16-runden.

Med det danske håndboldlandshold vandt Flensborg bronzemedalje ved EM i 2002. Han spillede 81 kampe, hvor han scorede 122 mål. 

Claus Flensborg har arbejdet siden 2010 som administrativ direktør for Business Kolding Institute.

Kildeangivelser

Eksterne henvisninger 

Håndboldspillere fra Danmark
Personer fra Randers
Måslev

Måslev, Marslev (dansk) eller Maasleben (tysk) er et gods beliggende midtvejs mellem Søholt og Tumby på halvøen Svansø i det østlige Sydslesvig. Administrativt hører Måslev under Tumby Kommune i Rendsborg-Egernførde kreds i den nordtyske delstat Slesvig-Holsten. I kirkelig henseende hører lokaliteten under Siseby Sogn. Sognet lå i den danske periode indtil 1864 i Risby Herred (senere Svans godsdistrikt, Egernførde Herred).

Gården opstod før 1400. Som ejere af Måslev nævnes i 1400-tallet Wolf Pogwisch, senere Otto Sehested og Claus Ahlefeldt. I 1626 kom gården igen til familien Pogwisch. I flere perioder havde godset fælles ejer med Binebæk og i 1600-tallet også med Søgaard på vesterhavsøen Pelvorm. Samtlige ejendomme lå i Siseby Sogn. For at drive gården blev flere landsbyer i omegnen nedlagt (Bøsby, Hakelmark, Hymark, Måslev, Tumby samt enkeltgården Krageryd, alene Holstoft og Søby kunne fortsatte som landsbyer). Godsområdet blev i 1794 parcelleret, men fortsatte som adelsgods i Svans godsdistrikt. Fra 1805 fungerede embedsmænd fra Egernførde by eller Hytten Herred som retsholdere i godsherrens navn. Som følge af patrimonialjurisdiktionens afskaffelse i 1853 kom Måslev under det nyoprettede Egernførde Herred.

Gårdens navn er første gang nævnt 1349 (Dipl. dan. 3, 3, 175). Stednavnets første led kan henføres til personnavnet Ma eller Mar, som etymologisk er afledt af oldnordisk mærr (≈berømt) eller marr (≈hest). Muligt er også en afledning af oldn. mār (≈måge). På jysk / angeldansk udtaltes stedet Masle. På dansk findes også skriveformen Marslev.

Molbæk 
Mellem Måslev og Mariegård (ty. Marienhof) løber den lille Molbæk (Muldbæk). Bækken er første gang nævnt 1772. Forleddet er snarest jordbundsbetegnelsen muld, men det kunne også indeholde det sønderjyske/angeldanske mol (→ regnsky, tordensky, byge).

Noter 

Svans adelige godsdistrikt
Herregårde i Slesvig-Holsten
Carlos Franzetti

Carlos Alberto Franzetti (født 3. juni 1948 i Buenos Aires, Argentina) er en argentinsk komponist, dirigent, pianist, arrangør og producer.

Franzetti studerede komposition på det National Musikkonservatorium i Buenos Aires som 6 årig. Han studerede herefter både klaver og komposition videre privat hos forskellige komponister. Han studerede også hos komponisten Humberto Hernandez Medrano i Mexico, og direktion i USA på Juilliard School of Music. Franzetti har skrevet en symfoni, orkesterværker, kammermusik, koncertmusik, filmmusik, jazzmusik, popmusik etc. Han fik to Grammy Awars for sin indspilning Poeta de Arrabal.

Udvalgte værker 

 Symfoni nr. 1 (1992-1995) - for orkester
 Klaverkoncert (1992) - for klaver og orkester
 "Mambo Kongerne" (1992) - filmmusik
 "Poeta de Arrabal" (2003) - orkestermusik
 "Indtryk før Solnedgang" (1995) - orkestermusik
 Klaverkoncert (1992) - for klaver og orkester

Eksterne henvisninger
   om Carlos Franzetti på www.musicweb-international.com 

Komponister fra Argentina
Dirigenter
Pianister fra Argentina
Arrangører
Producenter
Borgundfjorden

Borgundfjorden er en fjord som ligger syd for Ålesund i Møre og Romsdal fylke i Norge, mellem Nørvøya i Ålesund i nord og øen Sula i syd. Fjorden går  fra Slinningen i Ålesund og ind til Hatlaneset i samme kommune i øst.

Langevåg, kommunecentret i Sula, ligger på sydsiden af fjorden. Borgundfjorden har en største dybde på 128 meter. Fjorden er en fortsættelse af Heissafjorden i vest, og fortsætter østover som Åsefjorden. Lokalt regnes hele fjorden fra Heissa til inderst i Spjelkavika som Borgundfjorden.

Fjorden er kendt for Borgundfjordfisket, et rigt torskefiskeri som oftest finder sted sidst på vinteren.

Kilder og henvisninger 

Fjorde i Møre og Romsdal
Ålesund
Sula
Miguel Gómez Martinez

Miguel Angel Gómez Martinez (født 17. september 1949 i Granada, Spanien) er en spansk dirigent og komponist.

Martinez studerede direktion og komposition på det Kongelige Musikkonservatorium Victoria Eugenia i Granada. Han studerede også på det Kongelige Musikkonservatorium i Madrid. Tog en doktorgrad i direktion i Wien, hvor han også blev dirigent for Operahusets Orkester og Kor. Som komponist har han skrevet 2 symfonier, orkesterværker, opera, koncertmusik etc.
Han har dirigeret orkestre som Hamborg Radio Symfoniorkester og Valencia Symfoniorkester etc.

Udvalgte værker 

 Symfoni nr. 1 "Opdagelsens Symfoni" (1992) - for orkester
 Symfoni nr. 2 "Vandsymfonien" (2006) - for orkester
 Burlesca suite (1972) - for orkester
 Klaverkoncert (2012-2013) - for klaver og orkester

Eksterne henvisninger 

 om Miguel Gómez Martinez på www.musicweb-international.com 

Dirigenter fra Spanien
Komponister fra Spanien
Carles Guinovart

Carles Guinovart i Rubiella (født 10. marts 1941 i Barcelona, Spanien - død 1. oktober 2019) var en spansk/catalansk komponist, professor og lærer.

Guinovart studerede komposition på Musikkonservatoriet Liceo i Barcelona, og det Kongelige Musikkonservatorium i Barcelona hos bl.a. Xavier Montsalvatge. Han studerede også i Paris hos Olivier Messiaen og i Darmstadt. Guinovart har skrevet en symfoni, orkesterværker, kammermusik, koncertmusik, instrumentalværker, vokalmusik etc. Han underviste som professor og lærer i komposition på mange musikkonservatorier både indlands og i udlandet, feks det Kongelige Musikkonservatorium i Barcelona.

Udvalgte værker 

 Symfoni (i to satser) (1978) - for orkester

Eksterne henvisninger 

 om Carles Guinovart på www.musicweb-international.com 

Komponister fra Spanien
Professorer
Lærere
Héctor Iglesias Villoud

Héctor Iglesias Villoud (født 31. Januar 1913 i San Nicola - død 31. august 1988 i Buenos Aires, Argentina) var en argentinsk komponist.

Villoud studerede komposition på Musikkonservatoriet i San Nicolá. Han har skrevet en symfoni, orkesterværker, kammermusik, koncertmusik, instrumentalværker, balletmusik, operaer, vokalmusik etc. Villoud var mest kendt som opera komponist.

Udvalgte værker 

 Symfoni "Uafhængighed" (1966) - for orkester
 "Argentinske Danse" (1937) - for orkester
 "Pampeans Fortryllelse" (1952) - for klaver og orkester
 "Amancay" (1937) - ballet

Eksterne henvisninger 
 om Héctor Iglesias Villoud
 om Héctor Iglesias Villoud på www.musicweb-international.com 

Komponister fra Argentina
Waldo de los Rios

Waldo de los Rios (født 7. september 1934 i Buenos Aires, Argentina - død 28. marts 1977 i Madrid, Spanien) var en argentinsk komponist, dirigent, pianist og arrangør.

Rios studerede komposition og klaver på det Nationale Musikkonservatorium i Buenos Aires hos Alberto Ginastera. Han har skrevet 2 symfonier, orkesterværker, kammermusik, men mest af alt filmmusik, som han var meget optaget af. Han blev ligeledes kendt for at arrangere klassiske værker om til popmusik, og indspillede med sine orkestre en del plader i denne genre. Han begik selvmord i Madrid (1977) under en akut depression under forberedelse af værket Don Juan Tenorio.

Udvalgte værker 

 Symfoni nr.1 (1970) - for orkester
 Symfoni nr. 2 (1974) - for orkester
 "Spanien i en Tredje Dimension" (19?) - for elektronisk orkester 
 "Vilde Pampas" (1966) - filmmusik

Eksterne henvisninger

  om Waldo de los Rios

Komponister fra Argentina
Dirigenter
Pianister fra Argentina
Mario Davidovsky

Mario Davidovsky (født 4. marts 1934 i Médanos, Argentina - død 23. august 2019 i New York City, New York, USA) var en argentinsk/amerikansk komponist, dirigent, violinist og lærer.

Davidovsky studerede violin som barn, men slog over i komposition, og studerede på Universitetet i Buenos Aires, og studerede også hos Aaron Copland og Milton Babbitt. På Coplands opfordring flyttede Davidovsky til New York City (1960), hvor han blev dirigent for Columbia-Princeton Electronic Music Center, hvor han også senere var professor i musik og komposition, som han ligeledes også blev senere igen på Harvard Universitet. Han har skrevet orkesterværker, kammermusik, elektroniskeværker, strygerkvartetter, koncertmusik, etc.

Udvalgte værker 

 12 Synchronisms (1962-2006) - for elektronisk bånd og orkester
 Koncert (1954) - for slagtøj og strygere
 Divertimento (1984) - for cello og orkester
 Koncertino (1995) - for violin og kammerorkester
 Shulamits Drøm (1993) - for sopran og orkester
 Koncertante (1990) - for strygekvartet og orkester

Eksterne henvisninger 

 om Mario Davidovsky

Komponister fra Argentina
Dirigenter
Violinister
Lærere
Papyrus Oxyrhynchos 5101

Papyrus Oxyrhynchos 5101 (også kaldet P.Oxy.LXXVII 5101; LDAB 140272; Rahlfs 2227) er et Septuaginta-manuskript (LXX) fra den bibelske Salmernes Bog, fundet ved Oxyrhynchos. Palæografiske undersøgelser viser, at fragmentet stammer fra det første århundrede I øjeblikket opbevares manuskriptet i Ashmolean Museum i Oxford.

Manuskriptet indeholder tetragrammaton til at repræsentere det guddommelige navn på Gud (YHWH) skrevet i paleo-hebraisk skrift ().

Tekst ifølge A. R. Meyer:

Sal 26:14

[και εψευσατο] η α[δικια ε]αυτη
[πιστευω του ι]διν τα αγαθα
[εν γη ζωντων υπο]μενοντων τον [יה]הו
[ανδριζου και κρ]αταιουσθω η καρδια σ[ου]
[και υπομεινο]ν τ[ον] יהוה 

Sal 64:2 (LXX)

[.]. [ ] εις το τελψαλμος τω Δαυειδ [
[σοι πρ]επει יהוה υμνος εν Σειων [
[και σοι] αποδοθησεται ευχη [
[εισακο]υσον προσευχης: προς σε π[ασα

Referencer

Bibliografi 
 

Septuaginta manuskripter
Bibelske manuskripter fra det 1. århundrede
Juan Pedro Esnaola

Juan Pedro Esnaola (født 17. august 1808 i Buenos Aires, Argentina - død 8. juli 1878) var en argentinsk komponist, pianist og sanger.

Esnaola studerede komposition og klaver i Madrid og Paris hos forskellige lærere privat. Levede bla som Købmand i Buernos Aires, og komponerede som freelance komponist ved siden af dette erhverv. Han har skrevet 3 symfonier, orkesterværker, kammermusik, hymner, messer, klaverstykker etc. Esnaola komponerede i begyndelsen i Wienerklassisk stil, og var inspireret af Wolfgang Amadeus Mozart og Joseph Haydn, men blev med tiden mere romantisk i sin stil. Han har arrangeret den Argentinske National Melodi. Levede en overgang som omrejsende koncertpianist som han senere opgav til fordel for sin kompositionsvirksomhed.

Udvalgte værker 

 Symfoni (1824) - for stort orkester
 Symfoni nr. 1 (1826) - for orkester
 Symfoni nr. 2 (1830) - for orkester
 Messe i D-dur (1826) - for kor
 "Miserere" (1833) - for Stemme og klaver

Eksterne henvisninger
  om Juan Pedro Esnaola

Komponister fra Argentina
Pianister fra Argentina
Sangere fra Argentina
Enrique Soro

Enrique Soro "Barriga" (født 15. juli 1884 i Concepción - død 3. december 1954 i Santiago de Chile, Chile) var en chilensk komponist, pianist og rektor.

Soro studerede som ung klaver og teori hos sin fader, der selv var komponist. Han studerede senere komposition på Seminario de Concepción, og senere studerede han komposition videre på et stipendium fra den chilenske regering på det Kongelige Musikkonservatorium i Milano i Italien. Soro har skrevet en symfoni, orkesterværker, kammermusik, instrumentalværker og vokalmusik. Han var rektor på Musikkonservatoriet i Santiago.

Udvalgte værker 

 Symfoni "Romantisk"  (1921) - for orkester

Eksterne henvisninger 
 om Enrique Soro på www.musicweb-international.com 

Komponister fra Chile
Pianister
Rektorer
Alfonso Letelier

Alfonso Letelier "Llona" (født 4. oktober 1912 i Santiago de Chile, Chile - død 28. august 1994) var en chilensk komponist og pianist.

Letelier studerede klaver og komposition og harmonilærer hos Raúl Hügel og Humberto Allende. Han tog senere en kompositions uddannelse på det Nationale Musikkonservatorium i Santiago. Han har skrevet symfoniske digtninge, orkesterværker, kammermusik, preludiumstykker for klaver, korværker, religiøsmusik, vokalmusik etc. Letelier komponerede i en alsidig stil fra impressionisme til moderne klassisk musik. Han hører til de vigtige komponister i Chile fra det 20. århundrede.

Udvalgte værker 

 Stikket (1955) - for orkester
 Underholdning (1955) - for orkester
 Vegetariske Preludier (1967-1968) - for klaver

Eksterne Henvisninger 
 om Alfonso Letelier

Komponister fra Chile
Pianister fra Chile
Papyrus Oxyrhynchos 3522

Papyrus Oxyrhynchos 3522 (også kaldet P.Oxy.L 3522; Rahlfs 857) er et Septuaginta-manuskript (LXX) fra den bibelske Jobs Bog, fundet ved Oxyrhynchos. Palæografiske undersøgelser viser, at fragmentet stammer fra det første århundrede fvt. I øjeblikket opbevares manuskriptet i Ashmolean Museum i Oxford.

Manuskriptet indeholder tetragrammaton til at repræsentere det guddommelige navn på Gud (YHWH) skrevet i paleo-hebraisk skrift ().

Tekst ifølge A. R. Meyer:

κ]αι εθαυμασαν οσα επ[ηγα
γε]ν ο 𐤉𐤄𐤅𐤄 επαυτον εδ[ωκε
δε ]αυτω εκαστος αμναδα μι
αν] και τετραχμον χρυσουν
α]σημον ο δε 𐤉𐤄𐤅𐤄 ευλογη
σ]εν τα εσχατα ϊωβ η τα [εμ
π]ροσθεν ην δε τα κτ[ηνη
αυτου προβα]τα μυρια[ τε

Referencer

Bibliografi 
 

Bibelen
Septuaginta manuskripter
Bibelske manuskripter fra det 1. århundrede før fælles æra
Let's Go Luna!

Let's Go Luna! er en amerikansk-canadiske tv-serie produceret for tv-kanalen PBS Kids af Joe Murray.

Referencer

Eksterne henvisninger 
 

Amerikanske tv-serier fra 2010'erne
Canadiske tv-serier fra 2010'erne
Animerede tv-serier fra USA
Animerede tv-serier fra Canada
Papyrus Fuad 266

Papyrus Fouad 266 (LXXP. Fouad Inv. 266; Rahlfs 847, 848 og 940; TM nr: 62290; LDAB id: 3451: VH: 0056) er et Septuaginta-manuskript (LXX) fra den bibelske Tora, fundet ved Al Fayyum. Palæografiske undersøgelser viser, at fragmentet stammer fra det første århundrede fvt. I øjeblikket opbevares manuskriptet i Societé Royale de Papyrologie i Kairo.

Det er det ældste manuskript, der midt i den græske tekst bruger det hebraiske tetragrammaton på aramisk "firkant" eller Ashuri-skrift.

Referencer 

Bibelen
Septuaginta manuskripter
Bibelske manuskripter fra det 1. århundrede før fælles æra
Jyske mesterskab 1932-33 (fodbold)

Det jyske mesterskab i fodbold 1932-33 var den 35. udgave af turneringen om det jyske mesterskab i fodbold for herrer organiseret af Jydsk Boldspil-Union. AaB vandt turneringen for niende gang. Esbjerg fB tabte for andet år i træk finalen til AaB over tre kampe.
Rækken var udvidet fra 12 til 16 hold, og det dårligst placerede hold i hver række rykkede direkte ud. Efter 11 sæsoner rykkede Aalborg Chang for første gang ud af Mesterskabsrækken. Kolding IF rykkede ned efter en enkelt sæson.
De to bedste hold i hver af de to kredse, som ikke i forvejen spillede i Danmarksturneringen, kvalificerede sig til Oprykningsserien 1933-34.

JBUs Mesterskabsrække

Nordkredsen 
AaB og AGF deltog samtidig i Mesterskabsserien 1932-33. Aalborg Chang og Randers Freja deltog samtidig i Oprykningsserien 1932-33.

Sydkredsen 
Esbjerg fB deltog samtidig i Mesterskabsserien 1932-33 og Fredericia BK og Vejen SF i Oprykningsserien 1932-33..

Finale 

AaB vandt mesterskabet med fire point mod to.

Kilder

Øvrige kilder

Se også 
 Danmarksmesterskabet

Fodboldturneringer i Danmark
Damp (gods)

Damp er et gods beliggende ved Hegnholt midtvejs mellem landsbyerne Damp og Fuglsang-Grønholt på halvøen Svansø i Sydslesvig. Administrativt hører godset under Damp kommune i Rendsborg-Egernførde kreds i den nordtyske delstat Slesvig-Holsten. I kirkelig henseende hører stedet under Karby Sogn. Sognet lå i den danske periode indtil 1864 i Risby Herred (senere Svans godsdistrikt, Egernførde Herred).

I senmiddelalderen hørte flere gårde i omegnen under Slesvig Domkapitel. Efterhånden blev gårdene opkøbt af godsherren på Grønholt. 1559 blev Damp udskilt af dette gods og udviklede sig i de følgende år til et af de største godser i Svans godsdistrikt med tilhørende landsbyer i Karby Sogn (Nyby) og Siseby Sogn (Pommerby og Svartstrøm/Svastrum). Dertil kom avslgården Dortjedal (Dorotheenthal). I årene 1519 til 1626 var godset i Wisch-Familiens eje, som byggede den nuværende hovedbygning. Derefter kom gården til Rantzau- og senere til Pogwisch-familien. Under Otto Rantzau kom 1640 de nuværende gårdbygninger til. I årene 1656 til 1797 var Damp i Ahlefeldt-familiens eje. Fra 1697 blev hovedbygningen ombygget i barokstil. I 1794 kom Damp som fideikommis til familien Qualen. Som følge af patrimonialjurisdiktionens afskaffelse i 1853 kom Damp som alle andre godser i Svans godsdistrikt under det nyoprettede Egernførde Herred. I dag ejes godset af Reventlow-familien.

Gården er omgivet med en borggrav, over hvilken der fører to broer. I sin kerne består gården af en firkantet centralbygning med store paviloner føjet til hvert af de fore hjørner. Midterhuset optages af en stor sal med omløbende galleri med udskåret ballustradeværk, et orgel og loftstuk, som viser kvindelige musikere med klassiske musikinstrumenter. Stukkatørarbejdet menes udført af den italienske mester Carlo Enrico Brenno, som fra sit hjemland drog til Danmark, hvor han i årene 1720 til 1745 udførte en hel række arbejder af samme art som loftet på Damp på en del danske slotte og herregårde såsom på Fredensborg og Clausholm. Salen fungerer som koncertrum, festsal og opholdstue. På den forreste holm ligger porthus samte stald- og ladebygningerne med velbevaret stråtækt bindingsværk.

Vest for hovedgården ved Fuglsang-Grønholt ligger den 1706 funderede stiftelse for fattige. Stiftelsen er viet Johannes Døberen (Sankt Hans) og består af fire bygninger samt et friststående klokkestabel. Den tredelte hovedbygning i midten, prydet med tagrytter og et lille spir, rummer et mindre kapel fra 1742, hvor der holdtes tidligere gudstjeneste skiftevis af præsterne fra Karby, Siseby og Vabenæs. Kapellet blev ombygget i 1912. I forlængelse ligger yderlige tre selvstændige småhus, som er indrettet som friboliger for ældre arbejdere og bønder fra godset.

Damp er første gang nævnt 1462, den tilhørende gård 1517. Stednavnet er afledt af *damp (at slå eller dumpe, sml. bornholmsk/østdansk dampa), som beskriver et faldende vandløb, her måske den ved Damp Mølle beliggende Bogå (Svastrum Å).

Eksterne henvisninger 

 Godsets hjemmeside

Noter 

Svans adelige godsdistrikt
Herregårde i Slesvig-Holsten
Kartoffelsalat

Kartoffelsalat er en ret lavet af kogte kartofler og en række andre ingredienser. Det betragtes generelt som tilbehør, da det normalt ledsager hovedretten. Kartoffelsalat menes almindeligvis at have sin oprindelse i Tyskland, hvorfra den spredte sig bredt over hele Europa og senere til europæiske kolonier.

Referencer

Eksterne henvisninger 

Kartoffelretter
Salat